চট্টগ্রাম সরকারি পলিটেকনিক ইনস্টিটিউট

**চট্টগ্রাম সরকারি পলিটেকনিক ইনস্টিটিউট** বাংলাদেশের চট্টগ্রাম শহরের নাসিরাবাদে অবস্থিত একটি সরকারি পলিটেকনিক ইনস্টিটিউট। এটি ১৯৬২ সালে প্রতিষ্ঠিত হয়।

## ইতিহাস
বাংলাদেশ স্বাধীন হওয়ার পূর্বে তৎকালীন পাকিস্তান সরকারের আমলে ১৯৬২ সালে এই ইনস্টিটিউট প্রতিষ্ঠিত হয়। প্রথম থেকেই এটি ৭টি বিভাগ নিয়ে পরিচালনা শুরু করে।

## অবস্থান
চট্টগ্রাম সরকারি পলিটেকনিক ইনস্টিটিউট চট্টগ্রাম শহরের নাসিরাবাদ এলাকায় ২০ একর জমি জুড়ে অবস্থিত। এর পূর্বে রয়েছে বাংলাদেশ-কোরিয়া কারিগরি প্রশিক্ষণ কেন্দ্র।

## ক্যাম্পাস
চট্টগ্রাম সরকারি পলিটেকনিক ইনস্টিটিউটের মূল ক্যাম্পাসে অনেকগুলো শ্রেণীবদ্ধ ল্যাব রয়েছে। যেমন: এনভায়রনমেন্টাল ল্যাব, একটি বেসিক ইলেকট্রনিক্স ল্যাব, অ্যাডভান্স ইলেকট্রনিক্স ল্যাব, চারটি কম্পিউটার ল্যাব, রসায়ন ল্যাব এবং পদার্থবিজ্ঞান ল্যাব। এছাড়াও রয়েছে অফিস ভবন, গ্রন্থাগার, অডিটোরিয়াম এবং ব্যবহারিক শিক্ষার জন্য বিভিন্ন কর্মশালা। যেমন: সিভিল শপ, মেটাল শপ, মেশিন শপ, ওয়েল্ডিং শপ, মেট্রোলজি শপ, উড শপ, পাওয়ার শপ, ফাউন্ড্রি শপ এবং বেসিক ওয়ার্কশপ।

## শিক্ষাব্যবস্থা
চট্টগ্রাম সরকারি পলিটেকনিক ইনস্টিটিউট ৪ বছর মেয়াদী ডিপ্লোমা ইন ইঞ্জিনিয়ারিং কোর্স প্রদান করে থাকে। এর প্রতিটি বিভাগ এর শিক্ষা কর্মসূচি আটটি পর্বে বিভক্ত। কোর্স শেষে একজন শিক্ষার্থী মূল্যায়ন অনুযায়ী সর্বোচ্চ ৪ সিজিপিএ এর সনদপত্র অর্জন করে থাকে। তন্মধ্যে অষ্টম পর্ব ইন্ডাস্ট্রিয়াল ট্রেনিংয়ের জন্য নির্ধারিত। প্রতিটি পর্ব সর্বোচ্চ ৬ মাস দীর্ঘ। চট্টগ্রাম সরকারি পলিটেকনিক ইনস্টিটিউটে প্রতি পর্বের ৬৫% শিক্ষার্থী সরকার থেকে বৃত্তি পায়। এছাড়াও বিশ্ব ব্যাংক গোষ্ঠী থেকে নির্বাচিত শিক্ষার্থীরা প্রতি পর্বে ৪৮০০ টাকা করে বৃত্তি পায়। আবার প্রতি বিভাগে ইন্ডাস্ট্রিয়াল ট্রেনিং চলাকালে প্রত্যেক শিক্ষার্থী মাসিক ভাতা পায়।

## প্রযুক্তি
চট্টগ্রাম সরকারি পলিটেকনিক ইনস্টিটিউটে বর্তমানে ৭টি প্রযুক্তি চালু আছে।
# সিভিল প্রযুক্তি
# ইলেকট্রিক্যাল প্রযুক্তি
# ইলেকট্রনিক্স প্রযুক্তি
# কম্পিউটার প্রযুক্তি
# মেকানিক্যাল প্রযুক্তি 
# পাওয়ার প্রযুক্তি 
# এনভায়রনমেন্টাল প্রযুক্তি

## ছাত্রাবাস
চট্টগ্রাম সরকারি পলিটেকনিক ইনস্টিটিউটে ছাত্রদের জন্য ৪টি এবং মেয়েদের জন্য ১টি সহ মোট ৫টি আবাসিক হল রয়েছে:
# মাস্টার দা সূর্যসেন হল
# কবি কাজী নজরুল ইসলাম হল
# নবাব সিরাজউদ্দৌলা হল
# শহিদুল্লাহ হল
# প্রীতিলতা হল (মেয়েদের জন্য)

## সহ পাঠ্যক্রম
চট্টগ্রাম সরকারি পলিটেকনিক ইনস্টিটিউটে প্রাতিষ্ঠানিক শিক্ষার পাশাপাশি সহশিক্ষা পাঠ্যক্রমও চালু আছে।
* only for rover scout group 

## চিত্রশালা

চিত্র:চট্টগ্রাম পলিটেকনিক সম্মুখ গেইট ২.jpg|প্রধান প্রবেশদ্বার
চিত্র:Cpi8.jpg|একাডেমিক ভবন
চিত্র:চপই শহীদ মিনার.jpg|শহিদ মিনার
চিত্র:শহীদ জাফর-বারী মিলনায়তন.jpg|মিলনায়তন
চিত্র:Golden Fish Foyara.jpg|পানির ফোয়ারা
চিত্র:চট্টগ্রাম পলিটেকনিক ইনস্টিটিউট রোভার স্কাউট.jpg|রোভার স্কাউট
চিত্র:সিভিল সপ.jpg|সিভিল শপ
চিত্র:উড সপ.jpg|উড শপ
চিত্র:ইলেকট্রিক্যাল মেশিন সপ.jpg|মেশিন শপ
চিত্র:বেসিক ওয়ার্ক সপ.jpg|বেসিক ওয়ার্ক শপ
চিত্র:ওয়েল্ডিং সপ.jpg|ওয়েল্ডিং শপ
চিত্র:মেটাল সপ.jpg|মেটাল শপ
চিত্র:মেশিন সপ.jpg|মেশিন শপ
চিত্র:মেট্টোলজি সপ.jpg|মেট্টোলজি শপ
চিত্র:পাওয়ার সপ.jpg|পাওয়ার শপ
চিত্র:ফাউন্ডি সপ.jpg|ফাউন্ড্রি শপ


## আরও দেখুন
* বাংলাদেশ কারিগরি শিক্ষা বোর্ড
* বাংলাদেশের পলিটেকনিক ইনস্টিটিউটের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
বিষয়শ্রেণী:চট্টগ্রাম বিভাগের পলিটেকনিক ইনস্টিটিউট
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের সরকারি পলিটেকনিক ইনস্টিটিউট
বিষয়শ্রেণী:চট্টগ্রাম জেলার মহাবিদ্যালয়